ಸೆಪ್ಟೆಂಬರ್ 2003ರಲ್ಲಿ ಡಿಜೆನೆರೆಸ್, "ದಿ ಎಲ್ಲೆನ್ ಡಿಜೆನೆರೆಸ್ ಶೋ" ಎಂಬ ದೂರದರ್ಶನ ಟಾಕ್ ಶೋ ಒಂದನ್ನು ಆರಂಭಿಸಿದಳು. ಅನೇಕ ಪ್ರಖ್ಯಾತರು-ನಡೆಸುವ ಟಾಕ್ ಶೋಗಳು ಈ ಅವಧಿಯಲ್ಲಿ ಮೂಡಿದವು, ಅವುಗಳಲ್ಲಿ ಶಾರೋನ್ ಓಸಬರ್ನ್ ಮತ್ತು ರೀಟಾ ರೂಡ್ನರ್ ಕಾರ್ಯಕ್ರಮಗಳಲ್ಲಿ ಕೆಲವು, ಆದರೂ ಎಲ್ಲೆನಳ ಕಾರ್ಯಕ್ರಮಕ್ಕೆ ನೀಲ್ಸೆನ್ ರೇಟಿಂಗ್ಸ್ ದೃಢವಾಗಿ ಬೆಳೆಯಿತು ಮತ್ತು ವ್ಯಾಪಕ ವಿಮರ್ಶಾ ಪ್ರಶಂಸೆಯೂ ದೊರೆಯಿತು. ಮೊದಲ ಕಾಲಕ್ಕೇ ಇದಕ್ಕೆ 11 ಡೇಟೈಂ ಎಮ್ಮೀ ಅವಾರ್ಡ್ಸ್ ಗೆ ನಾಮಕರಣವಾಯಿತು, ನಾಲ್ಕಕ್ಕೆ ಪ್ರಶಸ್ತಿ ದೊರಕಿತು ಅವುದರಲ್ಲಿ ಬೆಸ್ಟ್ ಟಾಕ್ ಶೋ ಕೂಡ ಒಂದು. ಈ ಶೋ 25 ಎಮ್ಮೀ ಅವಾರ್ಡ್ಸ್ ಅನ್ನು ಅದರ ಪ್ರಸಾರದ ಮೊದಲ ಮೂರು ಅವಧಿಯಲ್ಲಿ ಪಡೆಯಿತು. ಕಾರ್ಯಕ್ರಮದ ಆರಂಭದಲ್ಲಿ ಜಾಹೀರಾತಿನ ಬಿಡುವಿನ ವೇಳೆಯಲ್ಲಿ ಪ್ರೇಕ್ಷಕರ ನಡುವೆ ಹಾಡುವುದು ಕುಣಿಯುವುದು ಡಿಜೆನೆರೆಸಳ ಒಂದು ಹವ್ಯಾಸ. ಆಗಾಗೆ ಬಹುಮಾನಗಳನ್ನು, ಟ್ರ‍ಿಪ್‌ಗಳ ಕೂಪನನ್ನು ತನ್ನ ಪ್ರಾಯೋಜಿತರಿಂದ ಪಡೆದು ತನ್ನ ಕಾರ್ಯಕ್ರಮಕ್ಕೆ ಬರುವ ಸ್ಟುಡಿಯೋ ಪ್ರೇಕ್ಷಕರಿಗೆ ಕೊಡುತ್ತಾಳೆ. 

ಡಿಜೆನೆರೆಸ್ ತನ್ನ ಕಲಿಕೆಯ ಅವಧಿಯ ಸ್ನೇಹಿತರನ್ನು ವರ್ಷಂಪ್ರತಿ ಸೇರುತ್ತಿದ್ದು ಅದರ ಮುವತ್ತು ವರ್ಷದ ವಾರ್ಷಿಕೋತ್ಸವಕ್ಕೆ ಅವರನ್ನೆಲ್ಲಾ ಫೆಬ್ರವರಿ 2006ರಲ್ಲಿ ಕ್ಯಾಲಿಫೋರ್ನಿಯಾಗೆ ಪ್ಲೇನಿನಲ್ಲಿ ತನ್ನ ಕಾರ್ಯಕ್ರಮಕ್ಕೆ ಹಾಜರಿರಲು ಕರೆಸಿಕೊಂಡಳು. ತಾನು ಓದಿದ ಅಟ್ಲಾಂಟ ಹೈ ಸ್ಕೂಲ್‌ಗೆ ಒಂದು ಹೊಸ ಎಲೆಕ್ಟ್ರಾನಿಕ್ LED ಮಾರ್ಕೀ ಸೈನ್ ಅನ್ನು ಉಡುಗೊರೆಯಾಗಿ ನೀಡಿದಳು.

ಮೇ 2006ರಲ್ಲಿ ಡಿಜೆನೆರೆಸ್ ನ್ಯೂ ಆರ್ಲೀಯನ್ಸ್‌ನಲ್ಲಿ ಆರಂಭವಾದ ಟುಲೇನ್ ಯುನಿವರ್ಸಿಟಿ ಯಲ್ಲಿ ಆಶ್ಚರ್ಯ ಭೇಟಿ ಕೊಟ್ಟಳು. ಜೋಲಂಗಿ ತೊಟ್ಟು ಮತ್ತು ತುಪ್ಪುಳಿನಿಂದ ಕೂಡಿದ ಚಪ್ಪಲಿ ಹಾಕಿಕೊಂಡು ವೇದಿಕೆಗೆ ಜಾರ್ಜ್ ಹೆಚ್.ಡಬ್ಲ್ಯೂ. ಬುಷ್ ಮತ್ತು ಬಿಲ್ ಕ್ಲಿಂಟನ್ ಅವರುಗಳನ್ನು ಅನುಸರಿಸಿದಳು ಡಿಜೆನೆರೆಸ್. "ಅವರು ಎಲ್ಲರೂ ನೀಳುಡುಪು ಧರಿಸಿರುತ್ತಾರೆ ಎಂದು ಹೇಳಿದರು" ಎಂದಳು.

ಮಾರ್ಚ್ 2007ರಲ್ಲಿ ಶೋ ಯೂನಿವರ್ಸಲ್ ಸ್ಟುಡಿಯೋಸ್ ಆರ್ಲ್ಯಾಂಡೊದಿಂದ ಒಂದು ವಾರ ಪ್ರಸಾರವಾಯಿತು. ಆ ವಾರದ ಅತಿಥಿಗಳಲ್ಲಿ ಜೆನ್ನೀಫರ್ ಲೋಪೆಜ್ ಮತ್ತು ಲಿನಿರ್ಡ್ ಸ್ಕಿನಿರ್ಡ್ ಸೇರಿರುತ್ತಾರೆ ಮತ್ತು ಸ್ಕಿಟ್ಸ್ ಅಂದರೆ ಹಗೂರ ವಿಡಂಬನೆಯಲ್ಲಿ ಡಿಜೆನೆರೆಸ್ ಹುಲ್ಕ್ ರೋಲ್ಲರ್ ಕೋಸ್ಟರ್ ರೈಡ್ ಮತ್ತು ಜಾವ್ಸ್ ಬೋಟ್ ರೈಡ್ ಮಾಡುವುದು ಇರುತ್ತದೆ.

ಮೇ 2007ರಲ್ಲಿ ಡಿಜೆನೆರಸಳನ್ನು ಬೆಡ್ ರೆಸ್ಟ್ ಗೆ ಸಲಹೆ ಮಾಡಲಾಯಿತು ಕಾರಣ ಅವಳ ಬೆನ್ನಿನಲ್ಲಿ ಲಿಗಾಮೆಂಟ್ ಅಂದರೆ ಮೂಳೆನಾರು ಹರಿದಿತ್ತು. ಆದರೂ ಆಸ್ಪತ್ರೆಯ ಹಾಸಿಗೆಯ ಮೇಲಿಂದಲ್ಲೇ ಕಾರ್ಯಕ್ರಮವನ್ನು ನಡೆಸಿಕೊಟ್ಟಳು, "ಶೋ ನಡೆಯಲೇಬೇಕು ಅವರು ಹೇಳಿದಂತೆ" ಎಂದಳಂತೆ. ಕಾರ್ಯಕ್ರಮದ ಅತಿಥಿಗಳೂ ಆಸ್ಪತ್ರೆಯ ಹಾಸಿಗೆಯ ಪಕ್ಕದಲ್ಲಿಯೇ ಆಸೀನರಾಗಿದ್ದರು.

ಮೇ 1, 2009ರಂದು ಡಿಜೆನೆರೆಸ್ ತನ್ನ 1000ದ ಎಪಿಸೋಡಿನ ಕಾರ್ಯಕ್ರಮವನ್ನು ಪ್ರಖ್ಯಾತರ ನಡುವೆ ನಡೆಸಿಕೊಟ್ಟಳು, ಆ ಕಾರ್ಯಕ್ರಮಕ್ಕೆ ಆಗಮಿಸಿದ ಅನೇಕ ಪ್ರಸಿದ್ಧರಲ್ಲಿ ಓಪ್ರಾಹ್, ಜಸ್ಟಿನ್ ಟಿಂಬರ್‌ಲೇಕ್, ಮತ್ತು ಪ್ಯಾರಿಸ್ ಹಿಲ್ಟನ್ ಇದ್ದರು.

"ಅಮೆರಿಕನ್‌ ಐಡಲ್‌"
79ನೇ ಅಕಾಡೆಮಿ ಅವಾರ್ಡ್ಸ್
"ದಿ ಎಲ್ಲೆನ್ ಶೋ"
"ದಿ ಎಲ್ಲೆನ್ ಡಿಜೆನೆರೆಸ್ ಶೋ"